अलग-अलग वर्दी पहनकर टिक टॉक वीडियो बनाने का शौक रखता था युवक, पायलट की यूनिफॉर्म में पहुंचा एयरपोर्ट और...  
एक ऐसे शख्स को गिरफ्तार किया है जो कभी वर्दी पहनकर कर्नल बन जाता है
आरोपी रंजन महबूबानी है जो पेशे से एक कॉपोरेट कंसल्टेंसी कंपनी चलाता है
वह वहां मोटिवेशनल स्पीच भी देता रहा है, लेकिन इसके साथ उसे अजीब शौक है
पुलिस ने दिल्ली के इंदिरा गांधी अंतरराष्ट्रीय एयरपोर्ट से एक ऐसे शख्स को गिरफ्तार किया है जो कभी वर्दी पहनकर कर्नल बन जाता है, कभी आईएएस, कभी आईपीएस तो कभी कुछ और. सोमवार को भी उसे तब पकड़ा गया जब को एक एयरलाइन्स का पायलट बनकर पायलट की यूनिफार्म में कोलकाता जाने की फिराक में था. पुलिस के मुताबिक आरोपी का नाम रंजन महबूबानी है जो पेशे से एक कॉपोरेट कंसल्टेंसी कंपनी चलाता है. उसकी जान पहचान अलग-अलग मंत्रालयों में कई बड़े अधिकारियों से है. वह वहां मोटिवेशनल स्पीच भी देता रहा है, लेकिन इसके साथ उसे अजीब शौक है.
बता दें, उसका शौक यह है कि वह अलग अलग पेशों से जुड़ी यूनिफ़ॉर्म पहनकर टिकटोक पर अपने वीडियो बनाता है. यूनिफार्म पहनकर अफसरों पर रौब जमाता है. पुलिस ने बताया कि वह ऐसा इसलिए भी करता है जिससे उसे हर जगह वीआईपी ट्रीटमेंट मिले. उसने एयरपोर्ट पर लुफ्थांसा एयरलाइन्स के पायलट की वर्दी पहनी हुई थी जिससे एयरपोर्ट पर उसे आसानी से के एंट्री मिल जाए और फ्लाइट में भी उसे सम्मान मिले.
वहीं डीसीपी एयरपोर्ट संजय भाटिया ने बताया कि 49 साल का रंजन इससे पहले भी कई एयरलाइन्स के पायलट की यूनिफार्म पहनकर यात्रा कर चुका है. उसके मोबाइल से कर्नल की यूनिफार्म पहने एक फ़ोटो बरामद हुई है. लुफ्थांसा एयरलाइन्स के लोगों ने पहले रंजन को शक के आधार पर पकड़ा. फिर उसे सीआईएसफ के हवाले किया. उसके बाद उसे आगे की जांच के लिए दिल्ली पुलिस के हवाले कर दिया.